b'\n_START_ARTICLE_\nTinjan, Istrska \xc5\xbeupanija\n_START_SECTION_\nLega\n_START_PARAGRAPH_\nTinjan le\xc5\xbei okoli 11 km oddaljen od Pazina na nadmorski vi\xc5\xa1ini 309 m ob cesti Pore\xc4\x8d-Baderna-Pazin-Reka.\n_START_SECTION_\nZgodovina\n_START_PARAGRAPH_\nV starih listinah se Tinjan prvi\xc4\x8d omenja leta 1177 kot \xc5\xbeupa Antoniana, ki je bila podeljena v last pazinskemu knezu, od 14. stoletja pa je bil tudi uradno del pazinske kne\xc5\xbeevine. Tedaj se je Tinjan obdal z obrambnim zidom in obrambnimi stolpi ter je postal obmejna utrdba proti bene\xc5\xa1kemu Svetemu Lovre\xc4\x8du Pazanati\xc4\x8dkemu. Po podatkih iz pazinskega urbarja iz leta 1578 je imel tedaj Tinjan status mesta. V spopadih, ki so potekali med leti 1615 do 1617, so Bene\xc4\x8dani poru\xc5\xa1ili obrambne zidove.  V kraju stojita dve cerkvi. Na pokopali\xc5\xa1\xc4\x8du stoji cerkev sv. Kri\xc5\xbea postavljena v 13. stoletju. \xc5\xbdupnijska cerkev sv. \xc5\xa0imuna i Jude Tadeja pa je bila postavljena koncem 18. stoletja v neoklasiciti\xc4\x8dnem slogu s primesmi baroka in rokokoja.'